# Tècnica de Seldinger

La tècnica de Seldinger és un accés percutani vascular o d'altres òrgans d'una forma segura. Va ser descrit pel Dr. Sven-Ivar Seldinger el 1953, per ser principalment utilitzat en les angiografies. Aquesta tècnica va produir un gran avanç en la radiologia intervencionista, gràcies a la qual es realitzen procediments diagnòstics terapèutics mínimament invasius.
La tècnica consisteix en la punció directa vascular o orgànica, mitjançant una agulla (generalment amb estilet metàl·lic i cànula de plàstic) seguida de la col·locació d'una guia a l'interior de l'agulla, llavors aquesta s'extreu deixant la guia dins del vas o òrgan a puncionar el que disminueix el sagnat i al mateix temps facilita la introducció de catèters radioopacs. Aquesta tècnica, per tant, fa possible la visualització de vasos o masses sense necessitat d'accés quirúrgic.

## Usos

* Angiografía;
* Drenatge de col·leccions;
* Tunelització de catèters venosos centrals;
* Angioplàsties;
* Cateterització epidural.

## Procediment

* Localitzar el punt de punció: es localitza l'artèria, vena o òrgan. En el primer cas generalment es fa mitjançant la palpació del pols, mitjançant torniquet en el segon, i en el tercer cal localitzar el lloc de punció mitjançant ecografia. En els dos primers supòsits si no fos possible trobar l'artèria o vena desitjada amb les tècniques habituals cal recórrer també a l'ecografia.
* Punció mitjançant agulla: Es realitza una punció amb una agulla bisellada en un angle de 45° graus amb fiador i cànula del calibre desitjat (generalment 18G). Després s'extreu el fiador deixant la cànula plàstica a l'interior. En el cas d'abordatge vascular s'utilitzaran agulles amb reservori per evitar esquitxades. Les agulles de punció visceral són flexibles i si són de biòpsia guiada per ultrasò són de superfície rugosa amb osques per mesurar la profunditat. Totes elles han estat dissenyades per ser el menys traumàtiques possibles.
* Introducció de la guia: A través de la cànula de l'agulla s'introdueix la guia. La guia és necessària per a la inserció, avanç, desplaçament, posicionament, recol·locació i intercanvi de catèters de manera segura. Aquestes són radiopaques per visualitzar mitjançant rajos X la seva posició i desplaçament. La seva punta sol ser flexible per millorar el seu avanç i pot tenir diferents formes segons la seva finalitat. El seu cos sol ser més rígid. Les longituds i els diàmetres canvien en funció del seu ús. Totes elles estan formades per dos filferros d'acer inoxidable i un tercer fi que recobreix la guia de forma en espiral en tota la seva extensió. Es recobreixen de tefló i heparina o amb polímers hidrofílics per reduir el seu coeficient de fricció.
* Pas del catèter, dilatador o introductor a través de la guia. S’introdueix el material desitjat al vas o víscera passant la guia col·locada, sense moure-la de la seva posició, per la llum del catèter o introductor fins que aquest es troba en el lloc desitjat.
* Retirada de la guia: Una vegada col·locat el catèter en el lloc exacte on complirà la seva funció, es passarà a la retirada de la guia.
* Pas 1
* Pas 2
* Pas 3
* Pas 4
* Pas 5
* Pas 6
També s'ha descrit una tècnica modificada, coneguda com a tècnica accelerada de Seldinger, on l'agulla, el cable guia, el dilatador i la funda s'insereixen com una unitat.
Abans de la descripció de la tècnica de Seldinger, s'utilitzaven trocars afilats per crear lúmens a través dels quals es podien passar dispositius. Això va tenir una alta taxa de complicacions.

## Referències

* ↑ Seldinger SI «Catheter replacement of the needle in percutaneous arteriography; a new technique». Acta Radiologica, 39, 5, 1953, pàg. 368–76. DOI: 10.3109/00016925309136722. PMID: 13057644.
* 1 2 Seldinger SI «Catheter replacement of the needle in percutaneous arteriography; a new technique». Acta Radiologica, vol. 39, 5, 1953, pàg. 368–76. DOI: 10.3109/00016925309136722. PMID: 13057644.
* ↑ Thaut, L; Weymouth, W; Hunsaker, B; Reschke, D «Evaluation of Central Venous Access with Accelerated Seldinger Technique Versus Modified Seldinger Technique.». The Journal of Emergency Medicine, vol. 56, 1, 1-2019, pàg. 23–28. DOI: 10.1016/j.jemermed.2018.10.021. PMID: 30503723.
* ↑ «The Seldinger technique: 50 years on». Lancet, vol. 366, 9494, 2005, pàg. 1407–9. DOI: 10.1016/S0140-6736(05)66878-X. PMID: 16226619.